COMUNA SÂNTANDREI

Nr.2469 din 15.02.2022
INFORMARE privind intenţia de elaborare 

Plan Urbanistic Zonal ”Construire CENTRALĂ ELECTRICĂ FOTOVOLTAICĂ
localitatea Palota, comuna Sântandrei, județul Bihor”
Proiectant: SAPIENT Consulting S.R.L. – Arh.Tivadar I.Daniel  
Primăria comunei Sântandrei anunță intenția de elaborare a unui plan urbanistic zonal pentru Construire Centrală Electrică Fotovoltaică, loc.Palota, comuna Sântandrei, județul Bihor, la inițiativa S.C.IB VOGT ALFA S.R.L.
Terenul studiat este situat în extravilan, partea de Sud-Vest a satului Palota și se învecinează - la nord cu drumul de exploatare identificat cu nr.cad.9121, la est cu drumul de exploatare cu nr.cad.487 și terenuri arabile în extravilan, la vest drumul de exploatare cu nr.cad. 10205, pe care se face accesul din Palota  și terenuri arbile în extravilan, la sud cu drumul de exploatare cu nr.cad.10209 și terenuri arabile în extravilan.
Zona care urmează să fie reglementată  este alcătuită din 16 terenuri identificate prin următoarele  numere cadastrale: 6224, 2715, 7565, 7538, 7541, 7592, 9438, 9372,7389, 7107, 7166,7069, 6966, 3337, 3712, 5583, cu suprafața totală de 352 100 mp.
Pentru construirea centralei electrice fotovoltaice este necesară introducerea terenului în intravilan cu funcțiunea industrie, servicii și funcțiuni complementare prin elaborarea unui P.U.Z.
Terenul ce se dorește a fi construit nu este traversat de rețele edilitare.
Reglementările propuse prin PUZ vor defini funcțiunea zonei, căile de acces la parcele, retragerile construcțiilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 

Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul Regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 15.02 – 24.02.2022. Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sântandrei - str. Principală, nr.452, tel: 0259-415947 int.15,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsul la observaţiile transmise va fi comunicat în scris persoanelor care au formulat sesizări/ sugestii.

